Gertrude Kulany

Gertrude Kulany (23 Ogwekkuminogumu 1951 – 28 Ogusooka 2021) yali Munnayuganda, mubaka mu Paalamenti ya Uganda, munnabyabufuzi, era omulwanirizi w'eddembe ly'abaana ab'obuwala ku nsonga y'okusalako ebitundu byabwe eby'ekyama . Kulany yaweereza mu lukiiko lwa Ssemateeka mu 1994, n'oluvannyuma n’akiikirira Disitulikiti y’e Kapchorwa ng’omubaka omukyala mu Paalamenti akiikirira Disitulikiti eyo wakati wa 2001 ne 2006 mu Paalamenti ya Uganda ey’omusanvu.

 Obuto bwe n'emisomo gye 
Kulany yazaalibwa David ne Joyce Arapta. https://aplusfuneralmgt.com/obituary/hon-gertrude-chelangat-kulany/

Yasomera mu Mount Saint Marys College Namagunga okusoma siniya, n’oluvannyuma n'agenda e Makerere Yunivasite  mu matendekero aga waggulu.  Era yalina dipulooma mu nkola y'amakolero ne satifikeeti mu nsonga z'abakyala eya Women's Studies . 

 Emirimu gye 

 Eby'obufuzi 
Kulany yali mu lukiiko lwa National Resistance Council wakati wa 1989 ne 1996. https://www.parliament.go.ug/cmis/views/fdd7d0ed-4162-416b-805b-d6d7a95a08a3%253B1.0 Mu kulonda kwa Uganda okwa 1994 mu lukiiko lwa Ssemateeka wa Uganda, Kulany yalondebwa ng'omubaka okukiikirira Disitulikiti y'e Kapchorwa era n'aweereza mu kifo kino okutuusa mu 1995. Oluvannyuma, yaweereza ng'omubaka omukyala akiikirira mu Kapchorwa mu Paalamenti ya Uganda ey’omusanvu okuva mu 2001 okutuuka mu 2006. 

 Okuwangulwa kwa kamyufu k'ekibiina kya NRM 
Mu kalulu k'ekibiina kya NRM ak'ani anakikwatira bendera nga beetegekera okulonda kwa bonna okwa 2006, Kulany yawangulwa Rukiya Chakamondo eyagenda mu maaso n’amusikira ku bw'omubaka omukyala owa Kapchorwa . 

 Emirimu gye egy'okulwanirira eddembe ly’obuntu 
Kulany yakola kampeyini z'okulwanyisa okusalako ebitundu by'ekyama by'abakyala .https://www.thenewhumanitarian.org/fr/node/236577 Yawakanya enkola ebadde ebunye mu bitundu by’e Sabiny ne Pokot mu Buvanjuba bwa Uganda era n’awaayo obujulizi mu mpaaba z’amateeka ez’amaanyi ng’ayagala okufuula ekimenya amateeka. Ebintu bye yakola mwalimu okuwa obujulizi obusookerwako eri amateeka n'okulwanirira eddembe ly'abakyala mu Uganda v.Attorney General, ogwagamba nti okukomola abakyala kutyoboola eddembe lya Ssemateeka. 

Mu kiseera kye yamala mu Paalamenti, yawagira kaweefube w’okukola etteeka erifuula okukomola abakyala omusango ng’asindiikiriza abakola n’abatumbula omukolo guno okuvunaanyizibwa. https://www.monitor.co.ug/uganda/news/national/former-kapchorwa-woman-mp-gertrude-kulany-dies-3271548

Mu mboozi z’amawulire ne lipoota z’ensi yonna, Kulany yanyonyola ku puleesa z’obuwangwa n’okusoomoozebwa mu mbeera z’abakyala naddala abo abalwanisa enkola eno ng’essira aliteeka ku by'enjigiriza n’okumanyisa abantu mu kitundu ng’ebikozesebwa ebikulu mu nkyukakyuka. https://www.monitor.co.ug/uganda/news/national/former-kapchorwa-woman-mp-gertrude-kulany-dies-3271548

 Enzirukanya y’emirimu 
Kulany yaliko omumyuka wa ssentebe w’olukiiko olufuzi olwa National Enterprise Corporation (NEC) (2014–2015). https://www.monitor.co.ug/uganda/news/national/former-kapchorwa-woman-mp-gertrude-kulany-dies-3271548 nga kwotadde n'okubeera memmba ku lukiiko olufuzi olwa National Social Security Fund (NSSF) Kulany era yaliko omumyuka wa dayilekita w'okunoonyereza mu kibiina kya National Resistance Movement (NRM) okuva mu 2005 okutuusa mu 2006​ 

 Ebimukwatko eby'omunda 
Kulany yafa kookolo nga 28 Ogusooka 2021. https://www.monitor.co.ug/uganda/news/national/former-kapchorwa-woman-mp-gertrude-kulany-dies-3271548 We yafiira, yalina emyaka 69 era yali ajjanjabiddwa mu malwaliro ag'enjawulo omuli Kampala, Nairobi ne Buyindi olw’obulwadde bwe. https://www.monitor.co.ug/uganda/news/national/former-kapchorwa-woman-mp-gertrude-kulany-dies-3271548

 Laba ne bino 

 Disitulikiti y’e Kapchorwa
 Paalamenti ya Uganda
 Rukiya Chekamondo

 Ebijuliziddwa